അതിജീവനത്തിന്റെ മുന്നണി പോരാളികള് നഴ്സുമാര്ക്കായി ഒരു ഡോക്യുമെന്ററി ആധുനിക നഴ്സിംഗിന്റെ ഉപജ്ഞാതാവായ ഫ്ളോറന്സ് നൈറ്റിംഗേലിന്റെ 200ാമത് ജന്മവാര്ഷികം പ്രമാണിച്ച് 202021 വര്ഷം ലോകാരോഗ്യ സംഘടന അന്തര്ദേശീയ നഴ്സസ് വര്ഷമായി ഒരു വര്ഷം നീളുന്ന ആഘോഷ പരിപാടികള് സംഘടിപ്പിച്ചു വരുന്നു. ഇതിന്റെ ഭാഗമായി ആരോഗ്യ വകുപ്പ് നഴ്സസ് ആഘോഷ കമ്മറ്റി തയ്യാറാക്കിയ ഡോക്യുമെന്ററി അതിജീവനത്തിന്റെ മുന്നണി പോരാളികള് ആരോഗ്യമന്ത്രി വീണ ജോര്ജ് പ്രകാശനം ചെയ്തു. നഴ്സുമാരുടെ സേവന സന്നദ്ധതയും അര്പ്പണ മനോഭാവവും ആത്മത്യാഗവും സമൂഹത്തിലേക്ക് എത്തിക്കുന്നതാണ് ഈ ഡോക്യുമെന്ററി. കോവിഡ് കാലത്ത് ത്യാഗോജ്വലമായ സേവനങ്ങള്ക്കാണ് നഴ്സുമാര് നേതൃത്വം നല്കുന്നത്. ആരോഗ്യരംഗത്തെ നട്ടെല്ലാണ് നഴ്സുമാര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നഴ്സുമാരുടെ കഠിനാധ്വാനവും ആത്മത്യാഗവും സേവന സന്നദ്ധതയും ലോകം തിരിച്ചറിഞ്ഞ കാലം കൂടിയാണിത്. നഴ്സുമാരുടെ ത്യാഗോജ്വല സേവനം കണക്കിലെടുത്ത് കേരള സര്ക്കാര് നഴ്സുമാരുടെ തസ്തിക നഴ്സിംഗ് ഓഫിസര് എന്നു നാമകരണം ചെയ്തിരുന്നു. കോവിഡ്19 വാക്സിന് ഒരു തുള്ളി പോലും പാഴാക്കാതെ കൃത്യമായി സീറോ വേസ്റ്റേജോടെ അധിക ഡോസ് നല്കി മാതൃകയായ നഴ്സുമാരെ പ്രത്യേകം അഭിനന്ദിക്കുന്നതായി മന്ത്രി പറഞ്ഞു.